ଭୁବନେଶ୍ୱର, ଜୁଲାଇ ୩୦ (ଲୋକାଲ ଓ୍ବାୟାର): ସଂରକ୍ଷଣ କାର୍ଯ୍ୟକ୍ରମର ଅଂଶ ଭାବେ ଘଡ଼ିଆଳ କୁମ୍ଭୀର ଛୁଆଙ୍କୁ ସାତକୋଶିଆରେ ଛାଡ଼ିବାକୁ ଓଡିଶା ବନ ବିଭାଗ ନିଷ୍ପତ୍ତି ନେଇଛି । ହେଲେ ପରିବେଶବିତମାନେ ବର୍ଷାଦିନେ ଜଳପୂର୍ଣ୍ଣ ନଦୀରେ ଘଡ଼ିଆଳ ଛାଡ଼ିବା ନିଷ୍ପତ୍ତିକୁ ନାପସନ୍ଦ କରିଛନ୍ତି ।
ବିଲୁପ୍ତିର ଦ୍ୱାର ଦେଶରେ ଥିବା ଏହି ସରୀସୃପଙ୍କ ସଂରକ୍ଷଣ ପାଇଁ ବନ ବିଭାଗ ଜୁଲାଇ ୨୦ ତାରିଖରେ ପାଇଲଟ ଟେଲିମେଟ୍ରି ଟ୍ରାନ୍ସମିଟର ପ୍ରକଳ୍ପ ଆରମ୍ଭ କରିଛନ୍ତି ।
ଅନ୍ତର୍ଜାତୀୟ ପ୍ରକୃତି ସଂରକ୍ଷଣ ସଂଘ (ଆଇୟୁସିଏନ) ଦ୍ୱାରା ଘଡ଼ିଆଳକୁ ଗମ୍ଭୀର ଭାବେ ଲୁପ୍ତ ଭାବେ ଦର୍ଶାଯିବା ସହ ସଙ୍କଟରେ ଥିବା ପ୍ରାଣୀ ତାଲିକାରେ ଅନ୍ତର୍ଭୁକ୍ତ କରାଯାଇଛି ।
ବାସସ୍ଥଳୀ ଅନୁଗୁଳ ଜିଲ୍ଲାର ଏକମାତ୍ର ପ୍ରାକୃତିକ ଆଶ୍ରୟସ୍ଥଳୀ ସାତକୋଶିଆ ଗଣ୍ଡରୁ ଘଡ଼ିଆଳଙ୍କ ସଂଖ୍ୟା କମିବାରେ ଲାଗିଛି ।
ତିନି ବର୍ଷ ବୟସ୍କ ତଥା ଏକ ମିଟର ଲମ୍ବର ସଦ୍ୟ ପ୍ରଜନନ ହୋଇଥିବା ଶାବକଙ୍କୁ ପାଣିରେ ଛଡ଼ାଯିବ । ଆସନ୍ତା ତିନି ବର୍ଷରେ ୩୦ଟି ଘଡ଼ିଆଳ ଛାଡ଼ିବାକୁ ବନ ବିଭାଗ ଯୋଜନା ରଖିଛି ।
ସଂରକ୍ଷଣ ପାଇଁ ଅନେକ ପଦକ୍ଷେପ ସତ୍ତେ୍ୱ ଗଣନାକାରୀମାନେ ଏଯାବତ ୧୦ଟି ଘଡ଼ିଆଳ ଠାବ କରିଛନ୍ତି ।
ରିଅର ଆଣ୍ଡ ରିଲିଜ ବା ପାଳନ କରି ପାଣିରେ ଛାଡ଼ିବା ପ୍ରକ୍ରିୟାରେ ମୁହାଣ କୁମ୍ଭୀର ଓ ମଗର କୁମ୍ଭୀରଙ୍କ ବଂଶ ବୃଦ୍ଧି ସଫଳତାର ସହ ହୋଇପାରିଛି ।
ଘଡ଼ିଆଳଙ୍କ ସଂଖ୍ୟା କମି ଚାଲିଥିବାରୁ ଘଡ଼ିଆଳ ସଂରକ୍ଷଣ ପ୍ରକଳ୍ପ ଏକ ସ୍ୱାଗତଯୋଗ୍ୟ ପଦକ୍ଷେପ । କିନ୍ତୁ ବର୍ଷା ଋତୁରେ କୁମ୍ଭୀର ଶାବକଙ୍କୁ ନଦୀରେ ଛାଡ଼ିବା ଉଚିତ ନଥିଲା ।
ଏହାକୁ ଏଡ଼ାଇ ଦିଆ ଯାଇପାରିଥାନ୍ତା ବୋଲି କହିଛନ୍ତି କୁମ୍ଭୀର ଗବେଷକ ସୁଧାକର କର ।
ନଦୀ ଏବେ ଅଶାନ୍ତ ରହିବା ସହ ପ୍ରଖର ସ୍ରୋତ ରହୁଛି । କୁମ୍ଭୀର ଶାବକ ଏହି ସ୍ରୋତରେ ଅଲଗା ସ୍ଥାନ ତଥା ବିପରୀତ ପରିବେଶକୁ ଭାସି ଯିବା ଆଶଙ୍କା ରହିଛି ।
ନୂଆ ପରିବେଶରେ କୁମ୍ଭୀର ଶାବକ ଶିକାର ଜନ୍ତୁ କବଳରେ ପଡ଼ିବାର ଆଶଙ୍କା ରହିଛି ବୋଲି ସେ କହିଛନ୍ତି ।
ଏଭଳି ସଂରକ୍ଷଣ କାର୍ଯ୍ୟକ୍ରମର ପ୍ରକୃଷ୍ଟ ସମୟ ଅକ୍ଟୋବରରୁ ଜାନୁଆରୀ ବା ଶୀତ ମାସରେ ।
କୃତ୍ରିମ ଉପାୟରେ ପ୍ରଜନନ ହେଉଥିବା କୁମ୍ଭୀର ବଡ଼ ହେବା ପରେ ଶୀତ ଋତୁରେ ସେମାନଙ୍କୁ ପ୍ରାକୃତିକ ପରିବେଶରେ ଛଡ଼ାଯାଏ । ଭିତରକନିକା ଓ ରାମତୀର୍ଥରେ ଶୀତ ମାସଗୁଡ଼ିକରେ ମୁହାଣ ଓ ମଗର କୁମ୍ଭୀରଙ୍କ ପାଇଁ ରିଅର ଆଣ୍ଡ ରିଲିଜ କାର୍ଯ୍ୟକ୍ରମ କରାଯାଏ ।
ତେଣୁ ବନ ବିଭାଗ ଘଡ଼ିଆଳ ଶାବକମାନଙ୍କୁ ସେମାନଙ୍କ ପରିବେଶରେ ଛାଡ଼ିବା ପୂର୍ବରୁ ତିନି ମାସ ଅପେକ୍ଷା କରିବା ଉଚିତ ଥିଲା ବୋଲି ସେ କହିଛନ୍ତି ।
ତେବେ ବନ ବିଭାଗ ଅଧିକାରୀମାନେ କହିଛନ୍ତି ଯେ, ଛଡ଼ା ଯାଇଥିବା କୁମ୍ଭୀର ଦୂର ଜାଗାକୁ ଭାସିଯିବା ଆଶଙ୍କା ନାହିଁ । କାରଣ ଚଳିତ ବର୍ଷ ସ୍ରୋତ ଏତେ ପ୍ରଖର ନାହିଁ ।
ପାଞ୍ଚଟି ଘଡ଼ିଆଳ (ତିନିଟି ମାଈ ଓ ଦୁଇଟି ଅଣ୍ଡିରା)ଙ୍କ ଶରୀରରେ ବାୟୋଟେଲିମେଟ୍ରି ଟ୍ରାନ୍ସମିଟର ଲଗାଯାଇ ସେମାନଙ୍କୁ ମହାନଦୀର ସାତକୋଶିଆ ଗଣ୍ଡରେ ଛଡ଼ା ଯାଇଛି । ଟ୍ରାନ୍ସମିଟର ମାଧ୍ୟମରେ ସେମାନଙ୍କ ଗତିବିଧି ଉପରେ ନଜର ରଖାଯିବ ।
ଗବେଷକମାନଙ୍କ ଏକ ଦଳ ସେମାନଙ୍କ ଦୈନନ୍ଦିନ ଗତିବିଧି ଉପରେ ନଜର ରଖିଛନ୍ତି । ଗତକାଲି ପର୍ଯ୍ୟନ୍ତ ସାତକୋଶିଆ ଗଣ୍ଡରେ ପାଞ୍ଚଟି କୁମ୍ଭୀର ଦେଖିବାକୁ ମିଳିଥିଲେ ବୋଲି ସାତକୋଶିଆ ବନ୍ୟପ୍ରାଣୀ ଅଭୟାରଣ୍ୟର ଜଣେ ଅଧିକାରୀ କହିଛନ୍ତି ।
ପୂର୍ବରୁ ବନ ବିଭାଗ ଆବଦ୍ଧ ପ୍ରଜନନ ମାଧ୍ୟମରେ ଘଡ଼ିଆଳ ବଂଶ ବୃଦ୍ଧି ଉଦ୍ୟମ କରିଥିଲେ । ତେବେ ଏହା ସଫଳ ହୋଇନଥିଲା ।
କୃତ୍ରିମ ପ୍ରଜନନ ମାଧ୍ୟମରେ ପ୍ରାୟ ୮୦୦ ଘଡ଼ିଆଳଙ୍କୁ ପ୍ରାକୃତିକ ପରିବେଶରେ ଛଡ଼ା ଯାଇଥିଲେ ବି ପରେ ସେମାନଙ୍କୁ ଠାବ କରାଯାଇ ପାରିନଥିଲା ।
ଭିତରକନିକା ଲୁଣି ପାଣି କୁମ୍ଭୀରଙ୍କ ଭଳି ଏହି ପ୍ରଜାତିର ବଂଶ ବୃଦ୍ଧି ହେଉ ନଥିବାରୁ ସେମାନଙ୍କ ଗତିବିଧି ନିରୀକ୍ଷଣ କରିବା ଅପରିହାର୍ଯ୍ୟ ହୋଇପଡ଼ିଛି ବୋଲି ମୁଖ୍ୟ ବନ୍ୟପ୍ରାଣୀ ସଂରକ୍ଷକ ଅଜୟ କୁମାର ମହାପାତ୍ର କହିଛନ୍ତି ।
ସଂଯୋଗବଶତଃ ଦେଶରେ ଓଡ଼ିଶା ଏକମାତ୍ର ରାଜ୍ୟ ଯାହାର ନଦୀଗୁଡ଼ିକରେ ଲୁଣିପାଣି କୁମ୍ଭୀର, ଘଡ଼ିଆଳ ଓ ମଗର ଏହି ତିନି ପ୍ରଜାତିର କୁମ୍ଭୀର ବସବାସ କରନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
